**Dati par vides kritēriju piemērošanu noslēgtajiem pārtikas produktu piegādes līgumiem(2016. – 2020.gads)**

*Infografikas apraksts*

*\_\_\_\_\_\_\_\_\_\_\_*

Infografika par Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi Nr. 353) kārtībā iesniegtajiem pārskatiem gada griezumā un dinamikā, sākot no 2016. gada.

Vizuāli attēloti pieci informatīvi materiāli.

Pirmā ilustrācija attēlo pasūtītāju pārskatos norādīto līgumcenu EUR bez pievienotās vērtības nodokļa (turpmāk – PVN) par noslēgtajiem pārtikas produktu piegādes līgumiem, kuriem piemēroti MK noteikumi Nr. 353. Attēlā apskatāmi dati vertikālās stabiņveida diagrammās gada griezumā laika periodā no 2016. gada līdz 2020. gadam. Blakus attēlam ir informatīvs teksts par attēloto datu avotu.

Otrā ilustrācija attēlo noslēgto līgumu skaitu pa gadiem. Attēlā atspoguļota līkne, norādot skaitu par periodu no 2016. gada līdz 2020. gadam. Blakus attēlam ir informatīvs teksts par vidējo līgumsummu 2020. un 2019. gadā.

Trešā ilustrācija attēlo pasūtītāju skaita sadalījumu starp tiem, kuri veic iepirkumus, piemērojot Publisko iepirkumu likumu (turpmāk – PIL), un starp tiem, kuri nepiemēro PIL, bet slēdz līgumus saskaņā ar MK noteikumiem Nr. 353. Attēlā apskatāma sektora diagramma 2020. gada griezumā. Blakus attēlam ir informatīvs teksts par Publikāciju vadības sistēmā reģistrēto pasūtītāju skaitu 2020. gadā.

Ceturtā ilustrācija attēlo noslēgto līgumcenu salīdzinājumu pa gadiem, salīdzinot PIL 9. panta kārtībā noslēgtos pārtikas produktu piegādes līgumus ar līgumiem, kas noslēgti saskaņā ar MK noteikumiem Nr. 353, nepiemērojot PIL. Attēlā atspoguļotas divas līnijveida diagrammas, norādot līgumsummas par periodu no 2016. gada līdz 2020. gadam. Blakus attēlam informatīvs teksts par attēlotajos datos piemērotsjiem CPV nomenklatūras kodiem.

Piektā ilustrācija attēlo piemēroto zaļā publiskā iepirkuma trīs galveno kritēriju skaita procentuālo īpatsvaru līgumos, kuri noslēgti saskaņā ar MK noteikumiem Nr. 353, nepiemērojot PIL. Attēlā apskatāmi dati vertikālās stabiņveida diagrammās par 2020. gadu. Blakus attēlam ir informatīvs teksts par pārtikas produktu kvalitātes kritērijiem.

\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2016. - 2020. gads

Vizualizāciju sagatavoja: Iepirkumu uzraudzības birojs